Plantagevej 19, 9370 Hals | Ejendomme | 160079 | Nybolig Ejendomsmægler
Kontantpris 1.440.000 Ejerudgift pr. md.1.612
En sjælden beliggenhed tæt på stranden og byen Hals
Meget bedre bliver det ikke - i det attraktive område ved Bisnap, og kun 150 meter fra terrassen så står du med fødderne i vand. Der er altså alle muligheder for afslappende badedage ved vandet, hvor sandstranden giver plads til både børn og voksne - men også skovture i det grønne på sommerens allerhedeste dage, hvor trækronerne giver masser af kølig skygge. Der er under 3 km til Hals bymidte, når der skal handles til dagligdagen, en nem pizza skal udgøre aftensmaden eller bådehavnen skal give jer en restaurantoplevelse med bølgerne i øregangen. Står feriedagen på shopping er der blot 30 min kørsel til Aalborgs kæmpe udvalg af specialforretninger, restauranter og meget mere.
Sommerhuset har siden opførelsen dannet rammen om mange feristunder for sælger og familien. Flere uger i træk og i alle sommerferierne har der været hygge og afslapning for familien, væk fra en travl hverdag med job og skole. Men nu er sommerhuset blevet for lille til den store familie og et nyt sommerhus er erhvervet i området. Grunden er helt unik - kuperet, tilplantet og solrig. Det skal opleves!
Tilhørende udhus til et lille værksted, opbevaring eller en middagslur, når trætheden melder sig.
Velkommen indenfor - her er der sommerhusstemning i rummelige omgivelser. Indrettet med indgang fra overdækket terrasse til køkken/alrummet. Her er der god plads til madlavningen og måltider omkring spisebordet. Halvmur til stuen, hvorfra der er udgang til stor terrasse, delvis overdækket. Her kan opholdene nydes med den smukke udsigt til naturgrunden og gravhøjen. Nyd fuglenes sang i træerne og oplev deres iver for foder på foderbrættet.
Der er et værelse med 3/4 seng og skab samt et værelse med køjeseng og skab. Soveværelse med skabe. Velholdt badeværelse med bruseniche.
Kontantpris 1.440.000
Brutto ekskl. ejerudgift 6.327